**П О К А Н А**

**до заинтересованите страни**

Община Русе изпълнява на проект „Подготвителни дейности за създаване на Местна инициативна рибарска група /МИРГ/ Община Русе – Община Иваново – Община Борово и за разработване на Стратегия за водено от общностите местно развитие за периода 2021-2027 г.“ в рамките на Административен договор за предоставяне на безвъзмездна финансова помощ №МДР-ИП-01-172/13.09.2024 г., Процедура №BG14MFPR001-3.001 по Програма за морско дело, рибарство и аквакултури (ПМДРА) 2021-2027 г., финансирана от Европейски фонд за морско дело, рибарство и аквакултури 2021-2027 г. В тази връзка се организират **информационни срещи/семинари – една на територията на община Русе, една в община Иваново и една в община Борово.**

**Целта** на тези срещи е да бъде предоставена информация на заинтересованите лица от местната общност на територията на общините Русе, Иваново и Борово за Подхода „Водено от общностите местно развитие“ (ВОМР) в рамките на ПМДРА през 2021-2027 г., да се представят новите моменти от подхода ВОМР, възможностите за прилагане на подхода ВОМР в рамките на ПМДРА, процеса на планиране на Стратегия за ВОМР и процеса на управление и реализиране на Стратегията за ВОМР.

Информационните срещи/семинари ще се проведат по следния **график:**

* 04.11.2024 г., в 10:30 часа, на територията на община Русе, в Пресклуба на БТА, на адрес: Русе Център, ул. „Райко Даскалов“ №2, 7000 Русе;
* 04.11.2024 г., в 13:00 часа, в сградата на Община Иваново, на адрес: 7088 Иваново, област Русе, ул. „Олимпийска“ №75;
* 04.11.2024 г., в 15:00 часа, в сградата на Община Борово, на адрес: Община Борово, ул. „Н. Вапцаров“ №1А, гр. Борово 7174.